2022.10.5.
HU
Az Európai Unió Hivatalos Lapja
L 258/9
35.
megjegyzi, hogy nincs olyan rendszer, amely biztosítaná, hogy az indokolt okból – például szülési vagy szülői szabadság okán – ideiglenesen távol lévő képviselők továbbra is elvégezhessék alapvető feladataikat; ezt problémásnak tekinti, mivel negatívan hathat a polgárok parlamenti képviseletére; hangsúlyozza, hogy fennáll a képviselők és szavazóik hátrányos megkülönböztetésének kockázata, amennyiben ilyen intézkedésekről nem rendelkeznek; hangsúlyozza, hogy egy női parlamenti képviselőre leadott szavazat nem vezethet a képviselet hiányához, ami aggodalomra ad okot, mivel a fiatalabb, különösen a női képviselőket és szavazóikat aránytalanul érinti a szülési és szülői szabadságra vonatkozó rendelkezések hiánya a Parlamentben; emlékeztet, hogy az ugyanolyan helyzetben lévő nemzeti parlamenti képviselők helyzete a tagállamokban különbözik; felhívja a Parlament Alkotmányügyi Bizottságát, hogy a Parlament eljárási szabályzata és az európai választási jog felülvizsgálata révén biztosítson megvalósítható, ideiglenesen korlátozott megoldásokat azon képviselők számára, akik indokolt okokból vannak távol a vitákról és a szavazásokról, vagy tegye lehetővé, hogy ideiglenesen helyettesítsék őket; emlékeztet, hogy a napidíjak továbbra is a parlamenti munkahelyeken való jelenléthez kötődnek;
36.
üdvözli a Parlament arra irányuló erőfeszítéseit és különösen David Sassoli korábbi elnök személyes elkötelezettségét ebben az ügyben, hogy az Elnökség döntésének megfelelően napi szolidaritási étkezést és menedéket biztosítson a kiszolgáltatott helyzetben lévő nők számára a három munkahelyen; üdvözli továbbá, hogy a Covid19-világjárvány első évében mintegy 65 sofőr önként jelentkezett orvosok, ápolók és más egészségügyi dolgozók éjszakai kórházi műszakba történő szállítására;
37.
üdvözli, hogy a Parlament a Covid19-világjárvány kezdetén újrafelhasználható szövetmaszkokat osztott szét a személyzet tagjai között; megjegyzi, hogy követelmény az EN14683 sebészi orr-szájmaszkok vagy az FFP2 légzésvédő eszközök viselése a Parlament épületeiben, annak érdekében, hogy erősítsék a képviselők és a személyzet védelmét, valamint tovább csökkentsék a kilélegzett fertőző részecskék kibocsátását;
38.
elismerését fejezi ki a Parlament szervezeti egységeinek azon döntésükért, hogy a világjárvány után is elősegítik a hibrid sajtótájékoztatókat, mivel ez megkönnyítheti a Strasbourgban vagy Brüsszelben jelen nem lévő újságírók európai ügyekről való beszámolóit; javasolja az audiovizuális és egyéb létesítmények további fejlesztését Brüsszelben, Strasbourgban és az Európai Parlament kapcsolattartó irodáiban, többek között a VoxBox kapacitásának növelése, valamint a strasbourgi és brüsszeli sajtótermek korszerűsítése révén, hogy azok megfelelőbbek legyenek a hibrid sajtótájékoztatókhoz;
A Parlament tevékenységeinek környezeti lábnyoma 39.
hangsúlyozza, hogy a Parlamentnek élen kell járnia a digitálisabb, rugalmasabb és energiahatékonyabb munkamódszerek és ülésezési gyakorlatok elfogadásában, a Covid19-világjárvány tapasztalataiból merítve és kihasználva a már végrehajtott technológiai beruházásokat; megjegyzi, hogy David Sassoli korábbi elnök kezdeményezésére a „Rethinking Parliamentary Democracy – A stronger European Parliament after Covid-19” (A parlamenti demokrácia újragondolása – erősebb Európai Parlament a Covid19 után) témájával foglalkozó fókuszcsoport 2021.
április és július között a parlamenti munka jövőjét tárgyalta, az összes cselekvési terület: plenáris ülés, parlamenti hatáskörök, kommunikáció, külső diplomácia és belső szervezet vonatkozásában; megjegyzi, hogy a fókuszcsoport végleges jelentést adott ki ajánlásokkal együtt, amelyek végrehajtását az Elnökség meg fogja vitatni;
40.
felhívja a Parlamentet, hogy a Covid19-világjárvány fényében értékelje újra a környezetvédelmi vezetési és hitelesítési rendszer (EMAS) 2023-ra vonatkozó célkitűzéseit; ismét felhív a szén-dioxid-kibocsátás csökkentésére irányuló aktuális tervének módosítására a karbonsemlegesség elérése érdekében egy nemzetközileg elismert módszer, például olyan belső szén-dioxid-árazási mechanizmus (ICP) – jóváhagyást követő – alkalmazásával, amelynek segítségével a vállalatok önként beárazzák szén-dioxid-lábnyomukat, és ezáltal megállapítják üvegházhatásúgáz-kibocsátásuk értékét;
41.
megjegyzi, hogy a Parlament három brüsszeli épülete (Martens, Campoamor és a Wayenberg-óvoda) nemrég elnyerte a környezetvédelmi fenntarthatóság nemzetközileg elismert BREEAM kiválósági tanúsítását, ami igazolja a Parlament arra irányuló régóta fennálló politikáját és cselekvéseit, hogy épületei portfólióját fokozatosan környezetvédelmi szempontból példamutatóvá alakítsa át; megjegyzi, hogy jelenleg a Parlament brüsszeli székhelyén négy épület (az összes épület egynegyede – Spinelli, Campoamor, Arendt, Montoyer-Science) van felszerelve fotovoltaikus panelekkel, és hogy ezek a berendezések együttesen a Parlament brüsszeli épületei teljes tetőfelületének kevesebb mint 2 %-át teszik ki; megjegyzi, hogy három új fotovoltaikus létesítmény (100 m2 a Montoyer 70 épületen, 200 m2 a Spinelli-épületen és a jelenlegi szolárpanelek 52 m2-en történő helyettesítése fotovoltaikus panelekkel a Brandt-épületen) készül el 2022 végéig (és ez 2022-ben a fotovoltaikus panelekkel felszerelt összterület 64 %-os növekedését jelenti);